DANSK ORNITHOLOGISK FORENINGS 

 GENERALFORSAMLING. 



I Henhold til en med 4. Hefte udgaaet Meddelelse til Forenin- 

 gens Medlemmer afholdtes ordinær Generalforsamling 19 Oktober 

 1907 i Wittmacks Lokaler. 



Omtrent 50 Medlemmer havde givet Møde. 



Formanden begyndte med at foreslaa Forpagter Valentiner 

 til Dirigent, hvilket enstemmigt vedtoges. Dirigenten konstaterede, 

 at Generalforsamlingen var lovligt indvarslet og gyldig, og gav Ordet 

 til Formanden, der aflagde Beretning om det forløbne Aar. For- 

 eningen havde vundet en Tilslutning, der var over Forventning, idet 

 den nu talte 336 Medlemmer; Foreningen havde udgivet 1. Aargang 

 af Tidsskriftet, og foretaget 3 Udflugter, om hvilke der findes Be- 

 retninger i Tidsskriftet. 



Af Begivenheder udadtil omtalte Formanden Diskussionen om 

 Rovfuglene; vore Modstandere synes at have den Opfattelse, at vi 

 fuldstændig vil formene dem at skyde Rovfugle. Selvfølgelig er 

 dette ikke Meningen, men vi haabe, at Rovfuglene for Fremtiden 

 vil faa en blidere Behandling end hidtil. Formanden rettede der- 

 paa en Tak til Tidsskriftets Redaktør, Læge Helms, for det store Ar- 

 bejde, som denne havde udført i Foreningens Tjeneste. (Livligt Bifald). 



Formanden gik derefter over til Punkt II paa Dagsordenen, Frem- 

 læggelse af Regnskabet. Dette balancerede med 1433 Kr. 78 Øre 

 og fremviste et Overskud af 87 Kr. 45 Øre. 



Behandlingen af Punkt III: Valg af Bestj'relsesmedlemmer i 

 Stedet for d'Hrr. Hager up og Koefoed, resulterede i, at de begge 

 blev genvalgt enstemmigt, uden at andre Kandidater var bragt i 

 Forslag. 



Formanden gik sluttelig over til Punkt IV: Behandling af ind- 

 komne Forslag. Der var kun indkommet et saadant, nemlig fra 

 Bestyrelsen, der, i Anledning af nogle Anker over, at Foreningens 

 Udflugter alle have haft København som Basis, ønskede at imøde- 

 komme disse berettigede Besværinger ved Dannelsen af et Ekskur- 

 sionsudvalg blandt Medlemmerne. Dette vedtoges, hvorpaa Dirigenten 

 afsluttede Generalforsamlingen. 



FOREDRAG I »DANSK ORNITHOLOGISK FORENING«. 



Efter Generalforsamlingen fremviste Dyrlæge Roar Christensen 

 Lj'sbilleder af levende Fugle og indledede med et Foredrag, hvor- 

 paa der ikke skal kommes ind her, da det sluttede sig nøje til 

 Hr. Christensens Artikel i dette Nr. af Tidsskriftet. 



Den Række Billeder, som Hr. Christensen derefter fremviste, var 

 meget interessant, og af stor Skønhed; navnlig en Del Flugtbilleder 

 af Hættemaager, tagne ved Søerne i København, vakte Beundring. 



